Zbierka Hodina deťom

Ďalšou realizovanou zbierkou na K2 je zbierka Hodina deťom, ktorá sa každoročne koná pod záštitou Nadácie pre deti Slovenska. Ide o mimovládnu neziskovú organizáciu, jej poslaním je podporovať mnohostranný rozvoj osobnosti dieťaťa a mladého človeka. Verejná zbierka Hodina deťom už 23 rokov podporuje projekty zamerané na pomoc deťom a mladým ľuďom v ohrození a rôznych krízových situáciách. Tentoraz výťažok zo zbierky poputuje organizáciám, ktoré pomáhajú rodinám s jedným rodičom a pomoc bude poskytnutá aj individuálnym príjemcom z radov samoživiteľov.

Spoločne sa nám podarilo vyzbierať 138 eur a 58 centov. Vďaka patrí všetkým, ktorí sa do zbierky zapojili a podporili tak správnu vec. Ďakujeme za všetky finančné príspevky.